cyanic-selkie/wikianc huggingface dataset:
Kartum
Historija
Kartum je osnovao 1821. godine, 24 kilometra sjeverno od drevnog grada Soba, Ibrahim-paša, sin egipatskog vladara Muhameda Ali-paše, koji je uključio Sudan u svoje carstvo. Kartum je prvobitno služio kao ispostava egipatske vojske, ali je naselje brzo preraslo u regionalni centar trgovine. Također je postao žarište trgovine robovima. Kasnije je postao administrativno središte i službena prijestolnica Sudana.
Geografija
Kartum se nalazi usred naseljenih područja u Sudanu, u gotovo sjeveroistočnom središtu zemlje između 15 i 16 stepeni geografske širine, te između 31 i 32 stepena geografske dužine prema istoku. Kartum označava konvergenciju Bijelog Nila i Plavog Nila. Kartum je relativno ravan, na nadmorskoj visini od 385 metara, dok Nil teče sjeveroistočno pored Omdurmana do Shendija, na nadmorskoj visini od 364 metra.
Ekonomija
Nakon potpisivanja historijskog Sveobuhvatnog mirovnog sporazuma između vlade Sudana i Sudanskog narodnooslobodilačkog pokreta (SPLA), Vlada Sudana započela je masivan razvojni projekt. U 2007. godini najveći projekti u Kartumu bili su razvojni projekat Al-Mogran, dva hotela s pet zvjezdica, novi aerodrom, most Mac Nimir i most Tuti koji povezuje Kartum s otokom Tuti.
Muzeji
Najveći muzej u Sudanu je Nacionalni muzej. Osnovan je 1971. godine, sadrži djela iz različitih epoha historije Sudana. Među eksponatima su dva egipatska hrama Buhen i Semna, koje su izgradili kraljica Hatšepsut, odnosno faraon Tutmosis III, ali su prebačeni u Kartum nakon poplave jezera Nasser.
Republikanski muzej palača, otvoren 2000. godine, nalazi se u bivšoj anglikanskoj katedrali Svih svetih, pored historijske predsjedničke palate.
Etnografski muzej nalazi se na Sharia al-Jama'a, u blizini mosta Mac Nimir.
Botaničke bašte
Khartoum je dom malog botaničkog vrta, u okrugu Mogran.
Ćirići
Ćirići su naseljeno mjesto u općini Glamoč, Bosna i Hercegovina.
Sorghum
Sorghum je latinski naziv za rod biljaka iz reda trava, porodice Poaceae, u koji spada oko 30 vrsta, od kojih se mnoge uzgajaju zbog zrna ili kao hrana za životinje, bilo kultivirana ili za ispašu. Biljke se kultiviraju u toplim područjima svijeta. Potiču iz tropskih i suptropskih krajeva Starog svijeta, a jedna vrsta je endemična u Meksiku, dok su neke uvezene u druge krajeve svijeta. Sorghum je svrstan u potporodicu Panicoideae.
IC 873
IC 873 (također poznat kao PGC 46345) je kompaktna galaksija koja je udaljena oko 283 miliona sg od Zemlje i nalazi se u sazviježđu Djevica. Najveći prečnik je 0,40 (33 hiljade sg) a najmanji 0,4 uglovnih minuta (33 hiljade sg). Prvo otkriće je napravio Stephane Javelle 5. juna 1893. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Francij
Francij jeste hemijski element sa simbolom Fr i atomskim brojem 87. U prošlosti bio je poznat kao eka-cezij i aktinij K. Po Paulingovoj skali, on je najmanje elektronegativni element. Međutim, po drugim skalama kao naprimjer Allenovoj, manje elektronegativan od francija je samo cezij. Francij je veoma radioaktivan metal koji se raspada na astat, radij i radon. Pošto je alkalni metal, ima jedan valentni elektron.
Francij u većim komadima ne postoji. Na osnovu općeg izgleda drugih elementa u istoj koloni periodnog sistema, moguće je pretpostaviti da bi francij također mogao biti metal visokog odsjaja, kada bi pošlo za rukom sakupiti ga u dovoljnoj količini da bi se mogao posmatrati u čvrstom stanju ili kao tečnost. Međutim, dobijanje takvog uzorka je gotovo nemoguće, jer bi ogromna toplota raspada (vrijeme poluraspada njegovog najduže živućeg izotopa je 22 minute) gotovo odmah isparila bilo koju vidljivu količinu elementa.
Ovaj element je otkrila Marguerite Perey 1939. u Francuskoj po kojoj je element i dobio ime. Francij je bio posljednji element koji je otkriven u prirodi prije nego što je sintetiziran. Izvan laboratorije, francij je ekstremno rijedak, a samo u tragovima se može pronaći u rudama uranija i torija, gdje se izotop francij-223 neprestano formira i raspada. U svakom trenutku u cjelokupnoj Zemljinoj kori nalazi se samo 20 do 30 g francij; drugi izotopi (osim francij-221) su potpuno sintetički. Najveća količina proizvedena u laboratoriji bio je klaster sa više od 300 hiljada atoma francija.
Historija
Već oko 1870. hemičari su pretpostavljali da bi trebao postojati još neki alkalni metal iza cezija sa atomskim brojem 87. Prema Mendeljejevom načinu imenovanja previđenih elemenata nazivali su ga eka-cezij. Istraživački timovi su pokušavali pronaći i izdvojiti nedostajući element, a u historiji je poznato najmanje četiri slučaja lažnih otkrića ovog elementa, prije nego je element zaista otkrila francuska fizičarka Marguerite Perey.
Jedan od takvih slučajeva bio je sovjetski hemičar D.K. Dobroserdov, koji je bio prvi naučnik koji je objavio otkriće eka-cezija odnosno današnjeg francija. Godine 1925. on je uočio slabu radioaktivnost u uzorku kalija, također alkalnog metala, te netačno zaključio da je nečistoća u uzorku zapravo eka-cezij. Međutim, radioaktivnost u uzorku potjecala je od prirodnog izotopa kalija koji je neznatno radioaktivan, kalij-40. Svoje pretpostavke u vezi ovog otkrića je objavio kao i osobine eka-cezija, kojem je predložio naziv rusij prema svojoj domovini Rusiji. Ipak, nedugo nakon toga, Dobroserdov je posvetio profesorskoj karijeri na Politehničkom institutu u Odesi te se nije više bavio istraživanjem ovog elementa.
Poreče (čvor)
Makedonija:
Francij
Historija
Sljedećih godina, engleski hemičari Druce i Loring analizirali su fotografije mangan(II) sulfata načinjene x-zrakama. Uočili su spektralne linije za koje su pretpostavili da su zbog prisustva eka-cezija. Svoje otkriće elementa 87 su i objavili te predložili mu ime alkalinij, pošto bi to bio najteži alkalni metal.
Osobine
Francij je najnestabilniji element koji se javlja u prirodi. Njegov najstabilniji izotop, francij-223, ima vrijeme poluraspada od samo 22 minute. U usporedbi s njim, astat kao drugi najnestabilniji prirodni element ima vrijeme poluraspada od 8,5 sati. Svi izotopi francija raspadaju se na neki od tri elementa: astat, radij ili radon. Francij je također manje stabilan od svih težih sintetičkih elemenata sve do elementa 105 (dubnij).
Poreče (čvor)
Slovenija:
Francij
Osobine
Francij je alkalni metal čije hemijske osobine najvećim dijelom sliče ceziju. On je teški element sa samo jednim valentnim elektronom, te ima najveću ekvivalentnu težinu među svim elementima. Tečni francij, ako se dobije, trebao bi imati površinsku napetost od 0,05092 N/m pri temperaturi svog topljenja. Za francij je izračunato da mu se tačka topljenja nalazi oko 27 °C (80 °F, 300 K). Međutim, ona nije sa sigurnošću određena zbog velike rijetkosti ovog elementa i njegove radioaktivnosti. Također, njegova tačka ključanja od 677 °C (1250 °F, 950 K) nije sa sigurnošću utvrđena.
Linus Pauling je procijenio elektronegativnost francija na 0,7 na Paulingovoj skali, što je isto kao i cezij; ali je vrijednost za cezij kasnije promijenjena na 0,79. Ipak ne postoje eksperimentalni podaci koji bi omogućili da se vrijednosti za francij dodatno provjere. Francij ima neznatno višu ionizacijsku energiju od cezija, 392,811(4) kJ/mol u odnosu na 375,7041(2) kJ/mol kod cezija, što bi se očekivalo prema relativističkim efektima, te bi prema ovom cezij bio manje elektronegativan od francija. Fracij bi također trebao imati i veći afinitet prema elektronu od cezija, a ion Fr− bi trebao biti više polaribilan od iona cezija Cs−. Za molekulu CsFr previđa se da bi imala francij na negativnom kraju dipola, za razliku od svih poznati heterodiatomnih molekula alkalnih metala. Francij-superoksid (FrO2) bi mogao imati mnogo više izražen kovalentni karakter od njegovih lakših kongenera; ova osobina mu se pripisuje zbog 6p elektrona u atomu francija koji su više uključeni u formiranje veze francij-kisik.
Francij se kotaloži sa nekoliko soli cezija, kao što je cezij-perhlorat, čime nastaje mala količina francij-perhlorata. Ovaj proces kotaloženja se može koristiti za izdvajanje francija, putem adaptacije metode radiocezijskog kotaloženja koju su 1950ih razvili naučnici L.E. Glendenin i C.M. Nelson. Francij će se kotaložiti sa mnogim drugim solima cezija, uključujući jodate, pikrate, tartrate (također i rubidij-tartrat), hloroplatinate i volframosilikate. Također se kotaloži i sa volframosilicijskom i perhlornom kiselinom, gdje ne mora biti prisutan drugi alkalni metal kao nosilac, čime se omogućavaju i druge metode njegovog izdvajanja. Gotovo sve soli francija su rastvorljive u vodi.
Izotopi
Poznata su 34 izotopa francija, čije se atomske mase kreću od 199 do 232. Francij ima i sedam metastabilnih nuklearnih izomera. Francij-223 i francij-221 su jedini izotopi koji se javljaju u prirodi, mada je prvi daleko više rasprostranjen.
Francij-223 je najstabilniji izotop ovog elementa, ima vrijeme poluraspada od 21,8 minuta, a veoma je izgledno da izotop francija sa dužim vremenom poluraspada neće nikada biti otkriven niti sintetiziran. Francij-223 je peti proizvod serije raspada aktinija kao "kćerinski" izotop aktinija-227. Francij-223 se raspada u radij-223 beta-raspadom (energija raspada 1149 keV), dok se vrlo mala količina (0,006%) raspada alfa-raspadom na astat-219 (energija raspada 5,4 MeV).
Francij-221 ima vrijeme poluraspada od 4,8 minuta. On je deveti proizvod serije raspada neptunija, kao "kćerinski" izotop aktinija-225. Francij-221 se dalje raspada u astat-217 putem alfa-raspada (energija raspada 6,457 MeV).
Najmanje stabilni izotop osnovog stanja je francij-215, sa vremenom poluraspada od samo 0,12 μs. (alfa-raspadom energije 9,54 MeV prelazi u astat-211): njegov metastabilni izomer, francij-215m je još nestabilniji sa vremenom poluraspada od samo 3,5 ns.
Prirodna
Izotop 223Fr je rezultat alfa-raspada izotopa aktinija 227Ac i može se naći u tragovima u mineralima uranija i torija. U nekom uzorku uranija, procjenjuje se da u svakom trenutku postoji samo jedan atom francija na svakih 1 × 1018 atoma uranija. Također je izračunato da u svakom trenutku postoji najviše 30 g francija u Zemljinoj kori.
Sinteza
thumb|Uzorak uranita u svakom momentu sadrži oko 100 hiljada atoma (oko 3,3 × 10-20 grama) francija-223. Francij se može sintetizirati u nuklearnoj reakciji:
Ovaj proces, razvijen na katedri za fiziku Državnog univerziteta New Yorka u Stony Brooku, daje izotope francija sa masama 209, 210 i 211, koji su dalje izolirani pomoću magnetno-optičke "zamke" (MOT). Stopa proizvodnje određenog izotopa zavisi od energije zrake kisika. Zraka kisika izotopa 18O iz uređaja LINAC na Univerzitetu Stony Brook ispaljena kreira 210Fr udarom o metu od zlata gdje se odvija nuklearna reakcija 197Au + 18O → 210Fr + 5n. Proizvodnja zahtijeva određeno vrijeme za razvoj i razumijevanje. Kritični postupak je metu od zlata dovesti vrlo blizu njene tačke topljenja te osigurati da je njena površina izrazito čista. Nuklearnom reakcijom nastaju atomi francija dosta duboko u meti, pa se oni moraju vrlo efikasno ukloniti. Ti atomi vrlo brzo dolaze na površinu zlatne mete te se otpuštaju u vidu iona, mada se to ne dešava uvijek. Ioni francija se vode pomoću elektrostatičnih sočiva sve dok ne dospiju na površinu vrelog itrija nakon čega ponovno postaju neutralni. Tada se francij ubrizgava u staklenu kuglu. Magnetno polje i laserske zrake hlade i održavaju atome. Iako atomi ostaju u "zamci" samo oko 20 sekundi prije nego što odlete (ili se raspadnu), stalan tok svježih atoma zamjenjuje one koji su nestali, održavajući broj "zarobljenih" atoma ugrubo stalnim nekoliko minuta ili duže. Prvobitno, u eksperimentu je zarobljeno oko hiljadu atoma francija. To je postepeno poboljšano pa je aparatura kasnije mogla zarobiti preko 300 hiljada neutralnih atoma francija odjednom. To su neutralni metalni atomi u gasovitom nekonsolidiranom stanju. Zarobljeno je dovoljno francija da posebna video kamera može uhvatiti svjetlost koju odaju atomi dok fluoresciraju. Atomi francija imaju izgled svjetleće kugle prečnika oko 1 mm. To je bilo prvi put da je bilo ko uspio ikada "vidjeti" francij. Nakon toga, naučnici su proveli neka izuzetno osjetljiva mjerenja svjetla kojeg emitiraju i apsorbiraju zarobljeni atomi, dobijajući prve eksperimentalne rezultate od raznim tranzicijama između energetskih nivoa u atomima francija. Prva mjerenja su pokazala dobru korelaciju između eksperimentalnih vrijednosti i izračuna zasnovanih na kvantnoj teoriji. Druge sintetičke metode uključuju bombardiranje radija neutronima i bombardiranje torija protonima, deuteronima ili ionima helija. Međutim, francij se do danas nije proizveo u dovoljnim količinama da bi mu se izmjerila gustoća.
Poreče (Vipava)
Poreče su naseljeno mjesto u sastavu općine Vipava, regija Goriška, Slovenija.
Historija
Do teritorijalne reorganizacije u Sloveniji nalazile su se u sastavu stare općine Ajdovščina.
Stanovništvo
Na popisu stanovništva 2011. godine, Poreče su imale 109 stanovnika.
Oscar za najbolju sporednu žensku ulogu
Oscar za najbolju sporednu glumicu dodjeljuje se redovno od 1936.
U prvim godinama pobjednice su dobijale svečanu plaketu, a od 1943. dobijaju pozlaćenu statuu, kao i svi ostali dobitnici Oscara.
Ćoslije
Ćoslije su naseljeno mjesto u općini Glamoč, Bosna i Hercegovina.
NGC 1347-1
NGC 1347-1 (također poznat kao Arp 39, ESO 548-27, IRAS 03275-2226, MCG -4-9-17 i PGC 12989) je prečkasta spiralna galaksija koja je udaljena oko 81 miliona sg od Zemlje i nalazi se u sazviježđu Eridan. Najveći prečnik je 1,50 (35 hiljada sg) a najmanji 1,3 uglovnih minuta (31 hiljada sg).
Potoče (Ajdovščina)
Potoče su naseljeno mjesto u sastavu općine Ajdovščina, regija Goriška, Slovenija.
Historija
Do teritorijalne reorganizacije u Sloveniji nalazile su se u sastavu stare općine Ajdovščina.
Stanovništvo
Na popisu stanovništva 2011. godine, Potoče su imale 213 stanovnika.
Napomena: ''U 1974. nastalo izdvajanjem dijela iz naselja Kamnje.''
Antun Knežević
Fra Antun Knežević, (Varcar Vakuf, današnji Mrkonjić Grad, 9. januara 1834 - Kotor Varoš, 22. septembra 1889), poznat kao i Bošnjak iz Varcara, je bio bosanski franjevac i historičar. Bavio se proučavanjem bosanske prošlosti, sakupljanjem i čuvanjem njezinih historijskih, umjetničkih i kulturnih dobara.
Ugljik-monoksid
Ugljik(II) oksid ili ugljik-monoksid je gas bez boje i mirisa. Dobija se dehidratacijom mravlje kiseline uz H2SO4 kao dehidratacijsko sredstvo: U industriji se dobije kao generatorski i vodeni plin. Generatorski plin se dobije izgaranjem uglja u generatorima:
Antun Knežević
Biografija
Fra Antun Knežević je rođen u Varcar-Vakufu, današnjem Mrkonjić Gradu, 9. januara 1834. godine. Njegov otac Antun je došao iz Gornjeg Vakufa, a majka mu je bila Agata Stipić-Iveković iz Varcar Vakufa. Otac mu je rano umro pa ga je odhranio stric njegova oca fra Grgo Knežević, koji je umro i pokopan u Ivanjskoj. Osnovno obrazovanje je stekao kod svojih roditelja, a kasnije su ga učili fra Nikola Glavadanović i fra Ivo Krilitić, koji su držali javnu školu u njegovoj kući. U njegovoj kući je predavao i fra Ivan Franjo Jukić, kojeg Knežević opisuje kao "nezaboravnog učitelja, koji je morao glavom platiti što je pisao o Bosni" Obučen u odijelo sv. Franje 26. aprila 1851. godine, postao je svećenikom 21. septembra 1856. godine. Srednju školu je završio u Fojnici, a studirao je filozofiju i teologiju u Rimu i Sijeni.
Ugljik-monoksid
Nastali CO2 nastavlja reakciju s koksom:
Smjesa nastalog ugljik monoksida i dušika iz zraka se naziva generatorski plin. Ako se preko užarenog koksa u generatorima umjesto zraka dovodi vodena para, nastaje vodeni plin, koji je smjesa ugljik monoksida i vodika:
Antun Knežević
Biografija
Bio je dvaput kapelan u Varcaru (1857-1861) i jednom u Bugojnu a onda je radio kao odgojitelj franjevačke mladeži i nastavnik teologije u Livnu i Gučoj Gori (1861-1868). Tokom njegovog službovanja kao odgajatelj franjevačke mladeži, nastojao je da tu djecu upozna sa bosanskohercegovačkom prošlošću. Nakon kratkog župnikovanja u Dobretićima postavljen je za duhovnika bosanskih bogoslova u Đakovu, gdje je bio do 1871. Tamo se upoznao s biskupom Strossmayerom. Poslije toga postao je župnik u Varcaru i Petrićevcu, a 1876. u Jajcu. Tri godine kasnije premješten je za župnika u Liskovici, gdje će ostati do 1886. godine. U ovom periodu Knežević se bavi proučavanjem bosanskohercegovačke prošlosti i kao rezultat tog istraživanja izlaze djela Kratka povijest kralja bosanskih (1884, 1886, 1886), Pad Bosne (1886) i Carsko - turski Namjesnici u Bosni i Hercegovini (1887). Istovremeno su nastale i njegove zabilješke kao što je Varica i Povjesnica novoimenovanog Franjevačkog samostana u Jajcu i još nekoliko manje važnih. Zadnje radno mjesto bila je župa Kotor Varoš, gdje je i umro 22. septembra 1889. godine držeći misu. Bio je urednik četvrtog sveska časopisa Bosanski prijatelj. Desetak godina se uporno borio da se obnovi franjevački samostan u Jajcu. Odobrenje za obnovu je dobio tek 1882. a samostan je izgrađen i otvoren četiri godina kasnije.
Ugljik-monoksid
Osobine
Ugljik (II) oksid je gas koji može da gori: te se koristi kao reducent u dobijanju željeza. Veće količine čistog CO se koriste u sintezi metanola. Ugljik (II) oksid reaguje sa metalima dajući karbonile: Fe(CO)5, Ni(CO)4, Cr(CO)6. Svi karbonili, kao i sam CO su jaki otrovi, jer vezanjem molekula CO, kao liganda, na hemoglobin u krvi, sprječavaju disanje i brzo nastupa smrt. Zbog toga je neophodan oprez kod nepotpunog sagorijevanja fosilnih goriva (zemni gas, nafta, ugalj).
Prirodni izvori
Ugljik monoksid (CO) je prirodi je veoma rijedak. U zraku ga ima u tragovima, a nešto više u vulkanskim gasovima, ali ga ima i u uglju i meteoritima. Mnogo više se stvara raznim antropogenim uticajima, najčešće kao proizvod zagađivanja atmosfere. Tako je prisutan u duhanskom dimu, kao i u gasovima koje izbacuju industrijski dimnjaci, peći i motori sa unutrašnjim sagorevanjem. Bitan je i sastojak gasa za osvetljenje, kao i generatorskih i vodenih gasova.
Antun Knežević
Biografija
Uporno je i dosljedno zastupao ideju o nacionalnom zajedništvu i jedinstvu bosanskohercegovačkog stanovništva: katolika, pravoslavaca i muslimana. Fra Antun Knežević nije bio jedinstven u ovom smislu. Svoje ideje je preuzeo direktno od svoga učitelja fra Ivana Frane Jukića, ali su i drugi bosanski franjevci još od 17. stoljeća prihvatali ideju zajedništva i prenijeli je u okviru bratstva u 18. i 19. stoljeće.
Ugljik-monoksid
Dobijanje
U praksi se najčešće dobija inter-reakciom koncentrirane  sumporne i mravlje kiseline, pri čemu se izdvaja voda. Osim mravlje, može se uzeti i oksalna kiselina ili ferocijanid. Najčešće se koristi kalijum-ferocijanid, ali uz odgovarajuće zagrijavanje. Hemijska jednačina po kojoj se to odbija je:
Međutim, vjerovatnije je da se ova hemijska reakcija odvija postepeno, a  da se kao  međuproizvodi pojavljuju cijanovodonična i mravlja kiselina i amonijak.
Antun Knežević
Smrt
Umro je 22. septembra 1889. godine u Kotor Varoši završavajući pučku misu. Kosti su mu prenesene u Jajce 1955. Jajački svećenici prenijeli su kosti fra Antuna Kneževića u Novu crkvu Uznesenja BDM u Jajcu.
Ugljik-monoksid
Dobijanje
Ugljik-monoksid se može dobiti i iz uglja, pri visokim  temperaturama:
gradi sa hlorom i mnogim metalima poput nikla.
Angola na Olimpijskim igrama
Angola je prvi put samostalno sudjelovala na Ljetnim olimpijskim igrama, održanim u Moskvi 1980. Do sada (2020.) nema osvojenih medalja. Olimpijski komitet Angole je osnovan 1979. godine, a 1980. je službeno primljen u MOK. Na Zimskim olimpijskim igrama nisu učestvovali.
11. dodjela "Zlatnog globusa"
{{Infokutija filmska nagrada
Kišni čovjek
Kišni čovjek je američka filmska drama snimljena 1988. a scenarij su napisali Barry Morrow i Ronalda Bass u režiji Barryja Levinsona. To je priča o provokativnom i sebičnom, Charlieju Babbittu, koji otkriva da je njegov otuđeni otac umro i ostavio sve svoje multimilionske nekretnine svom drugom sinu, Raymondu, autističnom intelektualcu čijeg postojanja Charlie nije bio ni svjestan. U Filmu glume Dustin Hoffman kao Raymond Babbitt, Tom Cruise kao Charlie Babbitt i Valeria Golino kao Charliejeva djevojka, Susanna. Morrow je kreirao lik Raymonda nakon susreta sa Kim Peek, koji je u stvarnom životu bio jako inteligentan, a njegova karakterizacija temelji se na oba lika Peek i Bill Sacktera, koji je bio dobar prijatelj Morrowa. Kišni čovjek je dobio velikom većinom pozitivne kritike u vrijeme njegovog objavljivanja, zahvaljujući Hoffmanovoj glumi i sofisticiranosti scenarija. Film je osvojio 4 Oscara na 61. dodjeli Oscara (mart 1989), uključujući i one za najbolji film, najbolji scenarij, režiju i najboljeg glavnog glumca. Filmska ekipa je dobila dodatne četiri nominacije. Film je također osvojio Zlatnog medvjeda na 39. Berlinskom filmskom festivalu.
Radnja
Charlie Babbitt (Tom Cruise), prodavač automobila iz Los Angelesa u svojim srednjim dvadesetima, nabavlja četiri Lamborghinija. Prodaja je pod znakom pitanja zbog intervencije EPA, a ako Charlie ne zadovolji njihove kriterije on će izgubiti značajnu količinu novca. Tokom vikenda Charlie odlazi na izlet u Palm Springs sa svojom djevojkom, Susannom (Valeria Golino). Charliejevo putovanje je otkazano zbog vijesti da je njegov otuđeni otac, Sanford Babbitt, umro. Charlie putuje u svoj rodni grad Cincinnati, država Ohio, da proda imanje, gdje saznaje da nepoznati povjerenik nasljeđuje 3 miliona dolara na ime neimenovanog korisnika, a sve što on ima da naslijedi je klasični Buick Roadmaster kabriolet i nekoliko buketa ruža. Na kraju on saznaje da je novac bio preusmjeren u mentalnu ustanovu, koji je dom njegovog autističnog starijeg brata, Raymonda (Dustin Hoffman), za čije postojanje Charlie nije prethodno uopšte znao. Otkriva se da je Charlie odrastao kao buntovno dijete, te da je nakon smrti njegove majke, pobjegao od kuće u dobi od 16 godina i otišao u Kaliforniju gdje je živio cijelo vrijeme, i nikad više nije kontaktirao svog oca. Prije njegovog bijega u Kaliforniju, Charlie je uzeo Roadmastera za njegov 16. rođendan bez očevog dopuštenja. Njegov otac je naknadno pozvao policiju, i izvijestio ih da je automobil bio ukraden i Charlie i njegovi prijatelji su bili uhapšeni od strane policije. Charliejev otac je dopustio da policija drži njegovog sina u zatvoru dva dana (prijatelji koje je vozio bili su izbavljeni iz zatvora od strane njihovih vlastitih roditelja u roku od nekoliko sati). To dovodi Charlieja da postavi pitanje koje prožima cijeli film: "Zašto mi neko nije mogao reći da imam brata?"
Iako Raymond ima autizam, on također ima zapanjujuću memoriju, ali malo razumijevanja predmeta čime je postao "odraslo dijete". On je uplašen od promjena i pridržava se strogih rutina (na primjer, njegovo neprestano ponavljanje "Ko je bio prvi?"). Osim kad je u nevolji, on pokazuje malo emocija i izbjegava kontakt očima. Oduševljen saznanjem da on ima brata i odlučan da dobije ono što on vjeruje da je njegov pošten udio u Babbittovom nasljeđu, Charlie vodi Raymonda na ono što postaje putovanje automobilom (zbog Raymondovog straha od letenja) vraća se nazad u Los Angeles kako bi se susreo sa svojim advokatima. Charlie namjerava započeti pravnu bitku kako bi pridobio Raymondovog liječnika, dra. Geralda R. Brunera (Jerry Molen), kako bi se sredilo van suda da polovica Sanford Babbittovog nasljeđa, pripadne mentalnoj ustanovi koja bi trebala voditi brigu o Raymondu.
11. dodjela "Zlatnog globusa"
Najbolji film: Drama The Robe
Kišni čovjek
Radnja
Tokom dugog putovanja, Charlie saznaje za Raymondov autizam, koji u početku vjeruje da je izlječiv što je rezultiralo njegovim čestim frustracijama sa bratom. On također saznaje o tome kako je njegov brat bio odvojen od svoje porodice, kao rezultat nesreće, kada je bio ostavljen sam sa Raymondom kada je Charlie bio 20 mjeseci stara beba a Raymondu je bilo 10 godina. Raymond također pjeva "Vidio sam je kako stoji" pjesmu od The Beatlesa kao što je činio kada je Charlieju bilo tri ili četiri godine. Charlie pamti događaj i uvijek je mislio da je osoba koja mu pjeva, (koga mladi Charlie naziva 'Kišni čovjek' zbog Raymondovog sporog izgovora svog imena), izmišljeni lik.
11. dodjela "Zlatnog globusa"
Najbolji film: Komedija ili mjuzikl Nagrada nije dodijeljena [[Spencer Tracy, dobitnik Zlatnog globusa za najboljeg glumca - drama|mini|desno]]
{{Glavni|Zlatni globus}}
11. dodjela "Zlatnog globusa", za filmska ostvarenja u 1953. godini, održana je 22. januara 1954. godine u organizaciji Udruženja holivudskih stranih novinara u Los Angelesu. Dodijeljen je ukupno 27 Zlatnih globusa u sedamnaest kategorija:
Kišni čovjek
Radnja
Po dolasku u Los Angeles, Charlie se napokon sastaje sa svojim advokatom kako bi pokušao dobiti svoj ​​udio u zaostavštini, ali onda odluči da više ne brine o novcu i zapravo samo želi imati nadzor nad svojim bratom. Međutim, na sastanku sudom naimenovani psihijatar dr. Bruner, nije u stanju odlučiti šta Raymond tačno želi (živjeti sa Charliejem u Kaliforniji ili ostati u duševnoj bolnici u Ohiju). Na kraju, psihijatar vrši pritisak na Raymonda da donese odluku, što ga vidno uznemirava i Charlie traži da se liječnik povuče. Raymondu je dopušteno da se vrati kući u Cincinnati. Charlie, koji je dobio novog brata i znatno je sazrio, obećava Raymondu dok se on ukrcava na Amtrak vlak da će ga posjetiti za dvije sedmice.
BAFTA
Film nije osvojio nijednu BAFTA-u ali imao tri nominacije i to u kategoriji najbolji glumac, najbolji scenarij i montaža.
Er-Ra'd
Sura Ar-Ra'd (Arapski: سورة الرعد, Suretu ar-Ra'd; bosanski: Grom) jest trinaesta sura svete islamske knjige Kur'ana. Sastoji se od 43 ajeta i ubraja se u medinske sure.
Mutešabih
Početak sure El-Ra'd, počinje sa četiri slova arapskog jezika, međusobno povezana: المِِر. Različita su mišljenja islamskih učenjaka u vezi značenja ovog ajeta. Ibn Kesir u svome tefsiru navodi 5 mišljenja od kojih navodi kao najjače da su to takozvani "Mutešabih" ajeti. A poznati moderni mufessir Sejid Kutb u svom djelu "U okrilju Kur'ana" kaže da je u tim ajetima Allah otkrio srž građe Kur'ana, kao što atom tvori materiju, tako i spomenuta slova tvore Kur'an, nadalje kaže da je samim time ovaj ajet "Mudžiza" (čudo) Kur'ana.
Džehennem i Džennet
u 30. ajetu se obraća direktno Poslaniku Muhamedu i kazuje mu se o tome da je se i sa prijašnjim poslanicima ismijavalo, zatim se ponovo prijeti onim koji ne vjeruju a obećava Raj onima koji ispunjavaju Božije naredbe.
Vanjski linkovi
✅
NGC 2703
NGC 2703 je dvostruka zvijezda i nalazi se u sazviježđu Vodena zmija. Prvo otkriće je napravio Ernst Wilhelm Leberecht Tempel 1876. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Norma (šah)
U šahu, norma je visok nivo igre (rezultata) na određenom turniru. Postoji više normi koje su jedan od uvjeta za dobijanje neke titule od Svjetske šahovske federacije, kao što je titula velemajstora.
Velemajstorska norma
Kako bi se kvalificirao za titulu velemajstora, koju dodjeljuje FIDE, igrač mora ispuniti 3 ili više velemajstorskih normi na takmičenjima, pri čemu mora odigrati najmanje 27 partija. Norme se mogu ispuniti jedino na turnirima koji zadovoljavaju FIDE-ine stroge kriterije: npr, na turniru mora suditi međunarodni sudija, među učesnicima turnira moraju biti najmanje 3 velemajstora iz različitih država i mora biti odigrano najmanje 9 kola s tempom igre od minimalno 120 minuta po igraču. Postoji i dosta drugih, manjih uvjeta.
Igrač koji "ganja" normu mora imati rejting rezultata na turniru od minimalno 2600 da bi se kvalificirao.
Tačna trenutna pravila nalaze se na službenoj web-stranici FIDE.
Ostale FIDE-ine norme
Postoje norme i za titule međunarodnog majstora, ženskog velemajstora i ženskog međunarodnog majstora.
U nacionalnim organizacijama
U martu 2009. Šahovski savez SAD-a uveo je vlastiti sistem titula. Ovaj sistem zahtijeva 5 normi kako bi se stekle titule na 7 nivoa koje idu u rasponu od "Doživotnog starijeg majstora" do "(igrača) 4. kategorije". Međutim, zahtjevi za ove titule nisu tako strogi kao oni za FIDE-ine norme.
Predmeja
mini|280px|cesta kraj Predmeje Predmeja je naseljeno mjesto u sastavu općine Ajdovščina, regija Goriška, Slovenija.
Historija
Do teritorijalne reorganizacije u Sloveniji nalazila se u sastavu stare općine Ajdovščina.
Stanovništvo
Na popisu stanovništva 2011. godine, Predmeja je imala 379 stanovnika.
Aijelski rat
Aijelski rat je imaginarni rat iz knjiga epske fantastike Točak vremena.
Tok rata
Korijeni Aijelskog rata sežu u prošlost do 500.nove ere, kada su Aijeli donijeli Kairhijenu mladicu Drveta Života, ili Avandesore, i dali pravo kairhijenskim trgovcima da idu kroz Trostruku Zemlju. Trgovačka kola su morala da imaju barjak sa trostrukim listom Avandesore. Aijeli su dali ovaj dar Kairhijenjanima, jer su preci Kairijenaca dozvolili precima Aijela da iskopaju bunare na njihovoj zemlji i da uzmu vodu odatle. Aijeli prvi put od Slamanja nisu morali da se bore za vodu. 400 godina su trgovci kairhijena prolazili kroz aijelsku teritoriju do misterioznog carstva Šare, gdje su kupovali svilu, slonovaču i drugu skupocjenu robu. Ova trgovina je obogatila Kairhijen, kao i sve zemlje oko njega. 996. godine nove ere, tron Lamana,kralja Kairhijena od kuće Damodred, je bio u opasosti. Laman je smislio razne spletke kako bi očuvao moć. Jedna od tih spletki je sječa mladice drveta života, koju su Kairhijenu dali Aijeli. Elem, Laman je posjekao ovu biljku da bi napravio tron jedinstven u svijetu. Ovo ljudi nazivaju Lamanov ponos ili Lamanv grijeh. Aijeli su na vijest o ovome, masovno prešli Kičmu svijeta i krenuli da pale sve pred sobom. Četiri klana su učestvovala u ovom ratu. Oni su sebe smatrali egzekutorskim odredom i jedini cilj im je bio da ubiju Lamana. Palili su sve pred sobom, ali su od imovine ljudi uzimali samo petinu. Palili su po Kairhijenu, Tiru i Andoru. Glavni grad Kairhijena je spaljen, a Aijeli su poštedeli jedino biblioteku. Na kraju se pred Tar Valonom odigrala konačna bitka: bitka Velike koalicije i Aijela. Velika koalicija je bio labavi savez vojski država. Velika koalicija je imala nogo vojnika,dok je Aijela bilo manje. Počela je bitka koja je imala mnoge nazive: Bitka kod Sjajnih zidova, Bitka od krvavog snega... Aijeli su ubili Lamana i dvojicu njegove braće i povukli su se u Trostruku zemlju.
IC 874
IC 874 (također poznat kao ESO 508-42, MCG -4-31-50 i PGC 46410) je prečkasta spiralna galaksija koja je udaljena oko 107 miliona sg od Zemlje i nalazi se u sazviježđu Vodena zmija. Najveći prečnik je 1,20 (37 hiljada sg) a najmanji 1,0 uglovnih minuta (31 hiljada sg). Prvo otkriće je napravio Frank Muller 14. marta 1888. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
IC 2531
IC 2531 (također poznat kao ESO 435-25, MCG -5-24-15, PGC 28909 i UGCA 191) je spiralna galaksija koja je udaljena oko 114 miliona sg od Zemlje i nalazi se u sazviježđu Zračna pumpa. Najveći prečnik je 6,90 (228 hiljada sg) a najmanji 0,6 uglovnih minuta (20 hiljada sg). Prvo otkriće je napravio Lewis Swift 15. februara 1898. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Asarhadon
mini|desno|230px|Stela pobjede (nalazi se u Berlinu). Asarhadon (Akadski: Aššur-ahhe-iddina; Aramejski: ܐܵܫܘܿܪ ܐܵܗܐܹ ܐܝܼܕܝܼܢܵܐ; Hebrejski: אֵסַר חַדֹּן‎; Starogrčki: Ασαραδδων; Latinski: Asor Haddan) je bio kralj Asirije od 681. p. n. e. do 669. p. n. e. Najmlađi je sin Senaheriba i aramejske kraljice Zakitu, Senaheribove druge žene. Otac ga je odredio za nasljednika, iako je bio najmlađi, pa su ga starija braća nastojala diskreditovati. Proročanstvo je imenovalo Asarhadona kao osobu, koja će osloboditi protjerane, i ponovno izgraditi Babilon.
Dolazak na vlast
Senaherib je bio ubijen 681. p. n. e., Asarhadon se vratio u Ninivu i pobijedio je svoju braću tokom građanskog rata, koji je trajao šest sedmica. Njegova braća su napustila zemlju, a njihove sljedbenike i porodice je pobio. Iste godine počeo je sa ponovnom izgradnjom Babilona, uključujući Esagilu, koja se ponekad identificira kao Babilonska kula. Statue od babilonskog zlata je vratio u grad. Da ne bi izgledao pristrasan u korist Babilona izgradio je asirsko svetilište u Ašuru.
Vojni pohodi
Prvi vojni pohod je preduzeo protiv nomadskih plemena u južnoj Mezopotamiji, koja su napadala seljake. Poslije toga je pobijedio Kimerijance, koji su ranije ubili njegovog djeda Sargona II. Kimerijanci su se pojavili u Kilikiji i Tabalu, a Asarhadon ih je pobijedio 679. p. n. e. blizu Hubušne. Kimerijanci su se povuki na zapad, gdje će kasnije uz pomoć Skita i Urartua uništiti kraljevinu Frigiju 676. p. n. e.
Sidonski kralj Abdi Milkuti pobunio se protiv asirijskog kralja. Asarhadon je preduzeo zbog toga pohod u Fenikiji 677. p. n. e. Asarhadon je pobijedio sidonskog kralja i odrubio mu glavu. Uništio je grad Sidon, a stanovništvo je deportovao u Asiriju. Ponovno je izgradio grad pod nazivom Luka Asarhadona (Kar-Ashur-aha-iddina). Dio opljačkanog blaga iz Sidona je dao lojalnom kralju Tira, koji je bio asirijska marioneta. Dio sačuvanog teksta o sporazumu sa kraljem Tira spominje kraljeve Judeje, Edoma, Moaba, Gaze, Aškelona, Ekrona, Biblosa, Arvada, Samsi Murune, Amona, Ašoda, deset kraljeva sa obale mora i deset kraljeva sa sredine mora (obično se tako označavao Kipar). Sve njih spominje kao asirijske saveznike. Sa kraljem Tira se dogovorio da može koristiti tu luku.
Asarhadon je 676. p. n. e. zauzeo gradove Sisu i Kindu na planinama Taurus. Manejanci, Skiti i Guti sa Zagrosa su često bili spominjani u asirijskim proročanstvima, po čemu se zaključuje da su često činili nevolje. Manejanci su bili bivši vazali Asirije i živjeli su oko jezera Urmije, ali raširili su se u područje gde su predstavljali smetnju trgovini Asirije. Osim toga, odbijali su da plaćaju danak. Nakon pada Frigije, Asarhadonova kćerka se udala za skitskog princa da bi poboljšali odnose sa nomadskim Skitima. Asarhadon je poduzeo pohod i protiv Međana, ali datum nije pouzdan, iako se smatra da je bio oko 676. p. n. e. Sa brojnim tvrđavama osigurao je Zagros i potisnuo Međane do granica slane pustinje. Asarhadon je krenuo u vojni pohod protiv Egipta 674. p. n. e., a izgleda da nije bio uspješan. U međuvremenu suočavao se i sa ratom u Bazu, koja je bila nasuprot današnjem Bahreinu, vjerovatno Katar. Bila je to sama pustinja. Protiv kralja Urartua Ruse II je pokrenuo rat 673. p. n. e.
Kraj
U Ninivi je morao da pogubi nekoliko plemića da bi smirio dvorske zavjere. Svoga generala Šanabušu je poslao da slomi pobunu u dolini Nila. Sam Asarhadon je 669. p. n. e. krenuo da se lično pobrine za Egipat, ali umro je naglo toga ljeta u Haranu. Naslijedio ga je Asurbanipal kao kralj Asirije, i Šamaš Šumukin kao kralj Babilona.
NGC 5607
NGC 5607 (također poznat kao IC 1005, IRAS 14188+7148, MCG 12-41-1, PGC 51182 i UGC 9189) je spiralna galaksija koja je udaljena oko 349 miliona sg od Zemlje i nalazi se u sazviježđu Mali medvjed. Najveći prečnik je 0,90 (91 hiljada sg) a najmanji 0,8 uglovnih minuta (81 hiljada sg). Prvo otkriće je napravio John Frederick William Herschel 16. marta 1785. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Slamanje svijeta
Slamanje svijeta je imaginarni događaj iz knjiga epske fantastike Točak vremena. Slamanje svijeta je događaj koji se dogodio na kraju Doba legendi. Lijus Terin Telamon i Stotinu sadrugova su u i Terin Telamon i Stotinu sadrugova su momentalno poludjeli, a ostali muški Aes Sedai su bili osuđeni da vremenom polude. Poludjeli Aes Sedai bi upotrebljavali Istinski izvor za užasna dijela: uzdizali su planine, uništavali brijegove, izazivali oluje, ubijali ljude, mijenjali lice zemlje. Ljudi su se rasuli u haosu i postali su malobrojni. Najbolja dijela Doba legendi su izgubljena, primitivne izbjeglice su se borile za opstanak a zemlja je dobila sasvim novi oblik. Haos je vladao. Slamanje svijeta se završilo sa smrću posljednjeg muškog Aes Sedai. Ovaj period je trajao približno 290-310 godina. Na kraju se civilizacija oporavila do nekog nivoa. Nove nacije su se uzdigle, i počelo je novo doba.
Ravne (Ajdovščina)
Ravne su naseljeno mjesto u sastavu općine Ajdovščina, regija Goriška, Slovenija.
Historija
Do teritorijalne reorganizacije u Sloveniji nalazile su se u sastavu stare općine Ajdovščina.
Stanovništvo
Na popisu stanovništva 2011. godine, Ravne su imale 136 stanovnika.
Skerco
Precizna definicija skerca se mijenjala tokom godina, ali često se odnosi na treći stavak koji zamjenjuje menuet u četverodijelnim kompozicijama, kao što su simfonije, sonate, ili gudački kvarteti. Skerco se također često odnosi na brzi, smiješni sastav koji može, a i ne mora biti dio veće kompozicije. Riječ "scherzo" znači "vic" u italijanskom jeziku. Ponekad riječ "scherzanda" ("šala") se koristi u muzičkoj notaciji i ukazuje da bi muzički prelaz trebao biti izveden na razigran način. Sreće se u vrijeme Johanna Sebastiana Bacha kao komad veselog karaktera. Ludwig van Beethoven ga uvodi umjesto menueta kao brži treći stavak u sonati. Kao i menuet, u obliku je složene trodijelne pjesme sa sadržajem isprekidane melodijske linije, naglim dinamičkim kontrastima, neočekivanim akcentima, što mu daje humorističan, fantastičan ili groteskni karakter. Oblik skerca se često proširuje na A B A A B A A ili A B A C A.
Oblik
Scherzo je razvijen iz menueta i postepeno ga zamijenjuje kao treći (ili ponekad drugi) stavak u simfonijama, gudačkim kvartetima, sonatama i sličnim djelima. Za razliku od prilično dostojanstvenog menueta koji je prvobitno bio ples aristokratije, Scherzo u svom brzom 3/4 tempu je bio prepun elemenata iznenađenja u dinamici i orkestraciji. Tradicionalno zadržava trodijelni tempo kao i menuet, ali je znatno brži. Skerco i menuet sadrže kontrastni stavak trio samo za tri muzička instrumenta nakon čega slijedi ponavljanje skerca ili menueta, stvarajući ABA ili trodijelni oblik. To se ponekad sviralo dva ili više puta (ABABA), a "B" tema je bila trio.
Porijeklo i upotreba skerca do danas
U vrijeme Baroka, skerco je bila lagahna pjevačka ili instrumentalna kompozicija poput: Scherzi musicali od Claudija Monteverdija iz 1607, Scherza, Aria i Canzonette e Madrigale za glasove i instrumente od Antonija Brunellija iz 1616, Scherzo Musicale Johanna Schenka ili Scherzo Johanna Sebastiana Bacha u Partiti broj 3 za čembalo. Stalnim ponavljanjem ili naglom promjenom ritmova u nekim od menueta Josepha Haydna jasno predviđaju vrstu skerca koje je razvio Beethoven. U svojih šest kvarteta, Opus 33 ("Ruski kvartet", ili "Gli Scherzi"), Haydn je zapravo koristio sam naziv skerco. Beethoven je napisao skerca za gotovo svih njegovih devet simfonija iako je koristio oznaku skerco samo u drugoj i trećoj simfoniji. Ponekad ćemo pronaći Scherza koja se razlikuju od tradicionalne strukture.
U 19. vijeku, skerco nije uvijek bio korišten u većim djelima, ali je još uvijek bio karakteristično brzi stavak u muzičkom djelu. Izvrsni efekti orkestracije i uzbudljivi ritmovi uz brz tempo karakterišu Scherzo iz Sna ljetne noći Felixa Mendelssohna, dok se u četiri klavirska skerca Frédérica Chopina dramatično, pomalo tamno raspoloženje izmjenjuje s više lirskim triom. A kasniji primjer iz vremena romantizma je Čarobnjakov pomoćnik Paula Dukasa, a "Scherzo je zasnovan na baladi od Goethea". Početkom 20. vijeka Igor Stravinski je napisao svoj Scherzo à la Russe, namijenjen prvo za džez grupu, a kasnije i za puni orkestar.
Đuličan
Đuličan je naseljeno mjesto u općini Glamoč, Bosna i Hercegovina.
The Works (Queen)
The Works je 11. studijski album britanske rock grupe Queen izdan 27. februara 1984. godine. Na albumu se nalazi mega hit Radio Ga Ga koji je napisao Roger Taylor. Po prvi puta su sve pjesme s albuma izdane i kao siglovi. Na B strani Man On The Prowl nalazi se pjesma Thank God It’s Christmas koja nije objavljena na albumu. Album je proveo 48 sedmica na top-listi albuma u UK i dostigao poziciju broj 2, dok je na holandskoj dostigao prvo mjesto. Procjenjuje se da je album prodan u 12 miliona kopija širom svijeta.
Popis pjesama
Bonus izdanje na CD izdanju "Hollywood recordsa" (1991.)
NGC 7103
NGC 7103 (također poznat kao ESO 531-15 i PGC 67124) je eliptična galaksija koja je udaljena oko 447 miliona sg od Zemlje i nalazi se u sazviježđu Jarac. Najveći prečnik je 1,40 (182 hiljade sg) a najmanji 1,2 uglovnih minuta (156 hiljada sg). Prvo otkriće je napravio Frank Muller 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Međuzonski šahovski turnir 1985 (Taxco)
'''Međuzonski šahovski turnir 1985. u Taxcu''' bio je šahovski turnir, održan u od 10. juna do 2. jula u meksičkom gradu Taxcu kao kvalifikacijski turnir za učestvovanje na Turniru kandidata 1985, koji je održan u Montpellieru u Francuskoj od 12. oktobra do 3. novembra iste godine. Turnir je bio 12. kategorije, s prosječnim rejtingom od 2515 bodova. Osim ovoga, održana su još 2 međuzonska turnira: u Tunisu i Bielu. Na Turnir kandidata plasirala su se 4 prvoplasirana igrača: Jan Timman, Jesus Nogueiras, Mihail Talj i Kevin Spraggett.
Konačna tabela
!Plasman || Igrač ||Rejting !! 1. !! 2. !! 3. !! 4. !! 5. !! 6. !! 7. !! 8. !! 9. !! 10. !! 11. !! 12. !! 13. !! 14. !! 15. !! 16. !! Bodovi !! Dodatni kriterij
Rudopolje (čvor)
Hrvatska:
Teška industrija (album)
Teška industrija drugi je LP-album bosanskohercegovačke rok grupe Teška industrija iz 1976. godine u izdanju diskografske kuće "Jugoton" iz Zagreba.
O albumu
Nakon prvog snimljenog albuma pod nazivom Ho-ruk, grupa Teška industrija je u novom sastavu snimila svoj drugi album koji je nazvan po samom imenu grupe. U međuvremenu, došlo je do velikih promjena u sastavu, kada su od prvobitnih članova grupe ostali samo vođa i orguljaš Gabor Lenđel i gitarista Vedad Hadžiabdić. Dobili su novog bubnjara, basistu i dodatnog klavijaturistu, ali glavna razlika je odsustvo agresivnog, neispoliranog pjevanja Seida Memića Vajte. Umjesto njega, doveden je Goran Kovačević, koji se nakon Vajte na ovom albumu pokazao kao odličan pjevač. Međutim, Gabor Lenđel i ostali članovi grupe na svom drugom albumu nisu nastavili s progresivnom i eksperimentalnom rok muzikom, nego su odlučili predstaviti "pristupačnije" pjesme u pop maniru poput "Prva bol" i "Stefanija". Zanimljiva je pjesma "Ala imam ružnu curu" urađena u funk stilu. Najznačajnija pjesma s ovog albuma je "Nikola Tesla" posvećena naučniku Nikoli Tesli, koja predstavlja jedno od najboljih dostignuća u progresivnoj rok muzici tadašnje jugoslavenske rok scene. U ovoj pjesmi posebno se istakao Gabor Lenđel sa zanimljivim aranžmanom, kvalitetnim sviranjem klavira i sintisajzera, te promjenama tempa. Istakli su se Vedad Hadžiabdić s rifovima i solo prijelazima na električnoj gitari, te Goran Kovačević svojim pjevanjem. Grupa Teška industrija je i ovim muzičkim izdanjem potvrdila njen značaj na sarajevskoj pop rok sceni.
NGC 4123
NGC 4123 (također poznat kao IRAS 12056+0309, MCG 1-31-23, PGC 38531 i UGC 7116) je prečkasta spiralna galaksija koja je udaljena oko 61 miliona sg od Zemlje i nalazi se u sazviježđu Djevica. Najveći prečnik je 4,30 (76 hiljada sg) a najmanji 3,2 uglovnih minuta (57 hiljada sg). Prvo otkriće je napravio John Frederick William Herschel 23. februara 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Ho-ruk (Teška industrija)
Ho-ruk je prvi LP-album bosanskohercegovačke progresivne rock grupe Teška industrija iz 1976. godine u izdanju diskografske kuće "Jugoton" iz Zagreba. "Ho-ruk" je muzički album koji predstavlja dobar primjer simfonijskog progresivnog hard rocka iz sredine 1970-ih s područja bivše Jugoslavije, izveden u maniru britanskih hard rock grupa Uriah Heep ili Manfred Mann's Earth Band.
O albumu
Tekstove pjesama napisao je Duško Trifunović, osim za pjesme "Bijeg" (Ranko Boban) i "Koncert tročinski" (Dušanka Haleta). Muziku je napisao Gabor Lenđel, koji je zajedno sa Vedadom Hadžiabdićem uradio aranžmane pjesama. Producent je bio Mladen Vuković. "Od Olova do Trnova" kao i naslovna pjesma "Ho-ruk" sadrže tekstove i melodije nadahnute narodom, posebno evocirajući tradicionalne priče o seljacima, pastirima i drvosječama. "Bijeg" je balada sa puno orguljaških i Moog sintisajzer momenata. "Koncert tročinski" je dugotrajna višeslojna pjesma s tipično dugačkim heavy rock gitarističkim solom. U ovoj pjesmi mogu se čuti i zanimljivi muzički prelazi odsvirani na clavinetu, koji ponekad daju šarolik ugođaj funk muzike. "Dijanin san" je još jedna balada na albumu, ispunjena zvukovima akustičnih gitara i sintisajzera. Završna pjesma pod nazivom "Život" svojevrsni je eksperimentalni instrumental s ponekim dječjim krikom i zvukovima aviona, vriskom, s monotonim ritmom, praćen snažnim bas linijama i obrađenom gitarom, završavajući sa muzičkom kutijom i zvonjavom zvonika. Sve ovo ukazuje na utjecaj britanske progresivne rock grupe Pink Floyd. Ovaj antologijski album predstavlja veoma značajno muzičko izdanje grupe Teška industrija sa Seidom Memićem Vajtom kao pjevačem svrstavši ih među najznačajnije prestavnike sarajevske pop rok škole iz druge polovine 1970-ih.
Sport u Maroku
mini|desno|200px|Hicham El Guerrouj (lijevo), najbolji marokanski [[atletika|atletičar u historiji.]] Sportovi u Maroku bili su tradicionalno vezani za takmičenja u jahanju konja i druga srodna takmičenja. Evropski sportovi poput nogometa, pola, plivanja i tenisa stigli su u Maroko krajem 19. stoljeća. Nogomet je najpopularniji sport u državi, naročito među mlađom urbanom populacijom, a na Svjetskom prvenstvu 1986. godine Maroko je postao prva arapska i afrička zemlja koja se kvalificirala u drugi krug.
mini|desno|200px|[[Marouane Chamakh (lijevo), marokanski reprezentativac i igrač Arsenala.]] Do 2007. godine u Maroku je popularizirano još nekoliko sportova, uključujući, rukomet, košarku i atletiku.
Atletika
Na Olimpijskim igrama 1984. dva marokanska takmičara osvojila su zlatne medalje u atletici, od kojih je jedna, Nawal El Moutawakel, osvojila medalju u utrci 400 metara s preponama, čime je postala prva žena iz jedne arapske ili islamske zemlje koja je osvojila zlatnu olimpijsku medalju. Drugi takmičar je bio Said Aouita na 5.000 m. Hicham El Guerrouj, sada penzionisani trkač na srednje staze, osvojio je dvije zlatne medalje za svoju zemlju na Ljetnim olimpijskim igrama 2004. godine, te je pored ostalih uspjeha i vlasnik svjetskog rekorda na 1.609 km (jedna milja).
Rukomet
Marokanska rukometna reprezentacija učestvovala je do sada šest puta na Svjetskom prvenstvo u rukometu, a najbolji plasman ostvarili su na 1999. godine u Egiptu osvajanjem 17. mjesta. Najbolji plasman na Afričkom prvenstvo u rukometu ostvarili su 2006. godine na prvenstvu u Tunisu.
Košarka
Maroko, predstavljen Marokanskom kraljevskom košarkaškom federacijom (Fédération Royale Marocaine de Basket-Ball), primljen je u FIBA-u 1936. . Muški košarkaški tim osvojio je kontinentalno prvenstvo 1965.
Hokej na ledu
Godine 2010. Maroko je primljen u Međunarodnu hokejašku federaciju (International Ice Hockey Federation - IIHF).
Nogomet
Marokanska nogometna reprezentacija učestvovala je do sada na četiri Svjetska nogometna prvenstva i to 1970, 1986, 1994. i 1998. godine. U kvalifikacijama za Svjetsko prvenstvo u nogometu 2010. godine, reprezentacija Maroka ispala je u drugom kolu kvalifikacija za područje Afrike.
U Maroku se od 1956. odigrava nacionalno nogometno prvenstvo u organizaciji Nogometnog saveza Maroka. Trenutno u ligi GNF 1, najvišem rangu takmičenja, igra 16 klubova, a prvak iz sezone 2010-11 je Wydad de Casablanca. Najviše titula do sada imaju Wydad Casablanca i FAR Rabat (12) te Raja Casablanca (9). . Takmičenja u marokanskom nogometnom kupu održavaju se od 1957. godine, a najviše pobjeda ima nogometni klub FAR Rabat (11).